**HOTĂRÂRE**

**pentru modificarea și completarea Normelor metodologice de aplicare a**

**Legii nr. 227/2015 privind Codul fiscal, aprobate prin Hotărârea Guvernului nr. 1/2016**

În temeiul art. 108 din Constituția României, republicată,

**Guvernul României** adoptă prezenta hotărâre.

**Articol unic - Titlul VII “Taxa pe valoarea adăugată” din Normele metodologice de aplicare a Legii nr. 227/2015 privind Codul fiscal, aprobate prin Hotărârea Guvernului nr. 1/2016, publicată în Monitorul Oficial al României, Partea I, nr. 22 din 13 ianuarie 2016, cu modificările și completările ulterioare, se modifică şi se completează după cum urmează:**

**1. La punctul 1, după alineatul (7) se introduce un nou alineat, alin. (8), cu următorul cuprins:**

„ (8) În aplicarea art. 266 alin. (1) pct. 35 și art. 266 alin. (1) pct. 36 din Codul fiscal, se consideră că bunurile au fost expediate sau transportate de către furnizor sau în contul acestuia, inclusiv în cazul în care furnizorul intervine în mod indirect în expedierea sau transportul bunurilor, în situații precum cele prevăzute la art. 5a din Regulamentul de punere în aplicare (UE) nr. 282/2011, cu modificările şi completările ulterioare.”

**2. La punctul 3 alineatul (7), litera d) se modifică și va avea următorul cuprins:**

„d) valoarea achiziţiilor de bunuri a căror livrare a fost o vânzare intracomunitară de bunuri la distanţă, pentru care locul livrării se consideră a fi în România, în conformitate cu prevederile art. 275 alin. (2) din Codul fiscal;”

**3. La punctul 7, alineatul (14) se modifică și va avea următorul cuprins:**

„ (14) Nontransferul cuprinde şi expedierea sau transportul de produse accizabile din România în alt stat membru de către persoana impozabilă sau de altă persoană în contul său, în vederea efectuării unei vânzări intracomunitare de bunuri la distanţă către persoane neimpozabile din acel stat membru, altele decât persoanele juridice neimpozabile;”

**4. La punctul 7, după alineatul (17) se introduc două noi alineate, alin. (18) și (19), cu următorul cuprins:**

„(18) În aplicarea art. 270 alin. (15) și (16), termenul „facilitează” are înțelesul prevăzut la art. 5b din Regulamentul de punere în aplicare (UE) nr. 282/2011, cu modificările şi completările ulterioare.

(19) În aplicarea prevederilor art. 270 alin. (15), art. 293 alin. (1) lit. d), art. 3152 și art. 3153 din Codul fiscal, termenul „loturi” reprezintă bunuri ambalate împreună și expediate simultan de același furnizor, către același destinatar și acoperite de același contract de transport.”

**5. La punctul 10, alineatul (6) se modifică și va avea următorul cuprins:**

„(6) Nu este asimilată unei achiziţii intracomunitare efectuate cu plată utilizarea în România de către o persoană impozabilă în vederea efectuării unei vânzări intracomunitare de bunuri la distanţă către persoane neimpozabile din România, altele decât persoanele juridice neimpozabile, de produse accizabile transportate sau expediate din alt stat membru de persoana impozabilă sau de altă persoană, în numele acesteia.”

**6. Punctul 12 se abrogă.**

**7. La punctul 72 alineatul (1) litera c), după punctul 2 se introduc două noi puncte, pct. 3 și 4, cu următorul cuprins:**

„3. prestarea de servicii către persoane neimpozabile stabilite în România, vânzarea intracomunitară de bunuri la distanță impozabilă în România conform art. 275 alin. (2) din Codul fiscal, livrarea de bunuri efectuată de către o persoană impozabilă care facilitează această livrare în conformitate cu art. 270 alin. (16) din Codul fiscal, atunci când expedierea sau transportul bunurilor livrate începe și se încheie în România, efectuate de către persoana impozabilă prevăzută la art. 315 alin. (14) din Codul fiscal;

4. vânzarea la distanță de bunuri importate din teritorii terțe sau țări terțe, impozabilă în România conform art. 275 alin. (3) sau (4) din Codul fiscal, efectuate de către persoana impozabilă prevăzută la art. 3152 alin. (24) din Codul fiscal.”

**8. La punctul 72 alineatul (7), litera e) se modifică și va avea următorul cuprins:**

„e) o declaraţie din partea solicitantului că nu a livrat bunuri şi nu a prestat servicii considerate ca fiind livrate/prestate pe teritoriul României pe parcursul perioadei de rambursare, cu excepţia operaţiunilor prevăzute la alin. (1) lit. c) pct. 1-4.”

**9.** **La punctul 74 alineatul (1) litera b), punctul 3 se modifică și va avea următorul cuprins:**

„3. prestarea de servicii către persoane neimpozabile stabilite în România, supuse regimului special prevăzut la art. 314 din Codul fiscal;”

**10.** **La punctul 74 alineatul (1) litera b), după punctul 3 se introduce un nou punct, pct. 4, cu următorul cuprins:**

„4. vânzarea la distanță de bunuri importate din teritorii terțe sau țări terțe, impozabilă în România conform art. 275 alin. (3) sau (4) din Codul fiscal, supuse regimului special prevăzut la art. 3152 din Codul fiscal.”

**11.** **La punctul 74, alineatul (5) se modifică și va avea următorul cuprins:**

„(5) Pentru a îndeplini condiţiile pentru rambursare, orice persoană impozabilă prevăzută la alin. (1) trebuie să desemneze un reprezentant în România în scopul rambursării. Prin excepţie, persoanele prevăzute la art. 314 alin. (12) din Codul fiscal, respectiv la art. 3152 alin. (24) din Codul fiscal, nu au obligaţia de a desemna un reprezentant în România în scopul rambursării, toate obligaţiile reprezentantului, prevăzute de prezentul punct, revenind acestor persoane.”

**12. La punctul 81, alineatul (3) se abrogă.**

**13. La Capitolul XIII, după Secțiunea a 5-a se adaugă o nouă secțiune, Secțiunea 51 Evidenţe speciale, alcătuită din punctul 1021, cu următorul cuprins:**

„**Secțiunea 51**

**Evidenţe speciale**

1021. (1) Persoana impozabilă prevăzută la art. 3211 alin. (1) din Codul fiscal păstrează următoarele registre în ceea ce privește livrările sau prestările, în situația în care se consideră că aceasta a primit și a livrat ea însăși bunuri în conformitate cu art. 270 alin. (15) și (16) din Codul fiscal, sau în cazul în care participă la o prestare de servicii de telecomunicații, de radiodifuziune și de televiziune sau prestate pe cale electronică, pentru care se prezumă că acționează în nume propriu, în conformitate cu art. 271 alin. (2) din Codul fiscal, respectiv art. 9a din Regulamentul de punere în aplicare (UE) nr. 282/2011, cu modificările şi completările ulterioare:

a) registrele prevăzute la articolul 63c din Regulamentul de punere în aplicare (UE) nr. 282/2011, cu modificările şi completările ulterioare, în cazul în care persoana impozabilă a optat pentru aplicarea unuia dintre regimurile speciale prevăzute la art. 314, 315 sau 3152 din Codul fiscal.

b) documentele prevăzute la pct. 101, după caz, în situația în care persoana impozabilă nu a optat pentru aplicarea regimurilor speciale prevăzute la art. 314, 315 sau 3152 din Codul fiscal.

(2) Persoana impozabilă prevăzută la art. 3211 alin. (1) din Codul fiscal păstrează informațiile menționate la art. 54c alin. (2) din Regulamentul de punere în aplicare (UE) nr. 282/2011, cu modificările şi completările ulterioare, cu privire la alte livrări sau prestări decât cele menționate la alin. (1).”

**PRIM-MINISTRU**

**Florin-Vasile CÎȚU**